Coba jelasin Kauripan saha Karir dari Marchèlla Fèbritrisia Putri dalam bahasa jawa dong

Marchella F.P anggenipun nyerat sampun kawiwitan saking ide nalika ndamel tugas akhir minangka dados sarat kagem lulus kuliah. Buku kaping sepindhah ingkang dipunserat Marchella inggih punika Generasi 90an ingkang sampun terbit ing wulan Januari 2013. Piyambakipun boten namung kèndel ngantos samanten, ananging Marcélla tansah nglanjutaken anggénipun nyerat. Wonten ing taun 2013 ngantos 2015, piyambakipun inggih nerbitaken buku malih inggih punika Diary Suka-Suka Generasi 90an (Juli 2013) dan Generasi 90an: Anak Kemaren Sore (Oktober 2015).

Wonten ing buku Generasi 90an, sakmenika Marchélla damel kanthi surasanipun gambar-gambar saha babagan karemenan ingkang katepangan wonten ing taun 1990, kawiwitan saking tontonan, lagu, fesyen,buku lan dolanan. Ing buku Diary Suka-Suka Generasi 90an, dipuncariyosaken ide ingkang sepindhah anggenipun damel buku Generasi 90an. Buku ingkang dipundamel Marchélla punika sejatosipun kagem kapreluan tugas akhiripun. Pramila saking menika piyambakipun ngempalaken data kanthi cara nyebaraken kuèsionèr, wawanrembug, pangempalan majalah bekas saha sumber-sumber ingkang gadhah sesambetan kaliyan tugasipun. Damel akun Twitter dados salah satunggaling cara kagem nyugihaken data ingkang dipunprelokaken. Sanesipun ancas damel akun punika kagem mbangun tetalèn kaliyan calon pamaos kanthi cara liwat medsos kagem mangertosi surasa punapa ingkang dadosaken bukunipun punika saged dados karemenanipun pamaos. Mila boten namung buku kémawon, ananging uga wonnten akun Generasi 90an, Nanti Kita Cerita Tentang Hari Ini (NKCTHI), Kamu Terlalu Banyak Bercanda (KTBB), wonten ing sapérangan media sosial kados Twitter, Instagram, Facebook dan Line@.

Nalikanipun tugas akhir sampun pungkas, Generasi 90an dereng pungkas. Para follower ing Twitter nyuwun Marchélla supados nerbitaken buku. Ingkang wiwitanipun Marchella naté dipuntulak déning kalih panerbit saha naté mutusaken kagem nerbitaken buku kanthi piyambakan, ananging sakmenika Panerbit Kepustakaan Populer Gramedia (KPG) rawuh saha nawaraken makarya sesarengan kagem nerbitaken buku.

Sakmenika Marchélla anggadhahi tiga usaha ingkang dipunopèni inggih punika Ni Studio, Playground saha Proud to Post It. Ni Studio inggih punika studio kreatif desain grafis, sarta Playground minangka pabrik media ingkang ngurusi babagan ingkang sesambetan kaliyan Generasi 90an, wiwit saking buku, pangelolaan mèdia sosial, adicara ngantos konsultan branding. Saha pungkasanipun, Proud To Post It inggih punika pabrik e-commerce ingkang nyadé officialmerchandise Generasi 90an. Ingkang angka tiga pabrik punika wonten ing ngandhapipun PT. Kebahagiaan Itu Sederhana.

Bathi ingkang dipuntampa déning Marchella, boten namung saking royalti buku. Akun-akun media sosial ingkang piyambakipun damel kalamben ingkang nggadhahi follower ngantos atusan ewu, mliginipun ing Instagram. Sanesipun ngenani babagan punika, uga wonten produk saking  Proud To Post It ingkang nyaosi kasil ingkang ageng kagem Marchélla. Marchélla ugi nindakaken kinten-kinten proyèk “Si Komo Reborn” saha webtoon wonten ing Ciayo Comics (ciayo.com). Kasil ingkang sampu dipungayuh déning Marchélla F.P boten saged ical saking papan pagesanganipun. Kawiwitan saking kabiasaan Marchélla, ingkang saged dipunpadosi saking sajarah gesang piyambaipun. Kepripun Marchélla saged angsal idé ngenani Generasi 90an punika boten saged ical kaliyan mangsa alitipun Marchélla uga papan pergaulannipun.

Kasuksèsanipun boten mandheg ngantos samanten. Piyambakipun nyerat buku malih ingkang irah-irahanipun Nanti Kita Cerita Tentang Hari Ini (NKCTHI) ing wulan Oktober 2018. Buku punika dados buku ingkang best seller, ugi namung ing wektu 10 menit, 5 ewu buku Marchella F.P telas kasade. Miturut pamanggihipun Marchélla, tapak digital sakedhik-sakedhik saged ical, ananging tapat literasi punika tansah wonten ugi tansah kasimpen. Babagan punika ingkang dados pamanggihipun Marchélla kagem damel buku ingkang nggadhahi konsèp mental health.

Miturut Marchélla, ngimbangaken antawis karya kaliyan bisnis punika boten prakara ingkang gampil. Ananging, babagan punika sampun dados tugasipun Marchélla kagem nindakaken kekalihipun. Kekarepipun Marchélla kagem damel karya saha pabrik ingkang impactful sampun kasembadan.